CELEX: 62009CJ0302
Language: hu
Date: 2011-10-06 00:00:00
Title: A Bíróság (ötödik tanács) 2011. október 6-i ítélete. # Európai Bizottság kontra Olasz Köztársaság. # Tagállami kötelezettségszegés - Állami támogatások - A Velence és Chioggia területén letelepedett vállalkozásoknak nyújtott támogatások - A szociális terhek csökkentése - Visszatéríttetés. # C-302/09. sz. ügy

A Bíróság (ötödik tanács) 2011. október 6‑i ítélete – Bizottság kontra Olaszország
      (C‑302/09. sz. ügy)
      „Tagállami kötelezettségszegés – Állami támogatások – A Velence és Chioggia területén letelepedett vállalkozásoknak nyújtott támogatások – A szociális terhek csökkentése – Visszatéríttetés”
      1.                     Államok által nyújtott támogatások – Jogellenes támogatás visszatéríttetése – A nemzeti jog alkalmazása – Feltételek – A bizottsági
            határozat azonnali és hatékony végrehajtását biztosító eljárás lefolytatása (EK 88. cikk, (2) bekezdés és EK 249. cikk; 659/1999
            tanácsi rendelet, 14. cikk (3) bekezdés) (vö. 35–36., 38. pont)
      2.                     Kötelezettségszegés megállapítása iránti kereset – A jogellenes támogatások visszatéríttetésére vonatkozó kötelezettség megszegése
            – Védekezési jogalapok – A végrehajtás teljes lehetetlensége – Értékelési szempontok – Végrehajtási nehézségek – A Bizottság
            és a tagállam arra vonatkozó kötelezettsége, hogy együttműködjenek a Szerződéssel összhangban álló megoldás kidolgozásában
            (EK 10. cikk és EK 88. cikk, (2) bekezdés) (vö. 40–42. pont)
      3.                     Államok által nyújtott támogatások – Jogellenes támogatás visszatéríttetése – A nemzeti jog alkalmazása – A felfüggesztésre
            irányuló ideiglenes intézkedések nemzeti bíróság általi elfogadása – Megengedhetőség – Feltételek (659/1999 tanácsi rendelet,
            14. cikk, (3) bekezdés) (vö. 45–47. pont)
      4.                     Államok által nyújtott támogatások – Jogellenes támogatás visszatéríttetése – Kötelezettség – A bizottsági határozat közvetlen
            és hatékony végrehajtásának kötelezettsége – A bizottsági határozat végrehajtásának biztosítására hivatott, késedelmesen elfogadott
            jogalkotói aktusok – A kötelezettség megsértése (EK 88. cikk, (2) bekezdés és EK 249. cikk) (vö. 53–55. pont)
      Tárgy
      
         
               Tagállami kötelezettségszegés – A szociális terhek csökkentéséről szóló 30/1997. és 206/1995. sz. törvényekben előírt, a Velence
                  és Chioggia területén letelepedett vállalkozások javát szolgáló támogatási intézkedésekről szóló, 1999. november 25‑i 2000/394/EK
                  bizottsági határozat [az értesítés a C(2009) 4268. számú dokumentummal történt] (HL L 150., 50. o.) 2., 5. és 6. cikkének
                  való megfeleléshez szükséges intézkedések előírt határidőben történő elfogadásának elmulasztása.
               
            Rendelkező rész
      1)         Az Olasz Köztársaság – mivel a megállapított határidőn belül nem tette meg a szociális terhek csökkentéséről szóló 30/1997.
         és 206/1995. sz. törvényekben előírt, a Velence és Chioggia területén letelepedett vállalkozások javát szolgáló támogatási
         intézkedésekről szóló, 1999. november 25‑i 2000/394/EK bizottsági határozattal jogellenesnek és a közös piaccal összeegyeztethetetlennek
         minősített támogatási rendszer keretében nyújtott támogatások kedvezményezettektől történő visszatéríttetéséhez szükséges
         valamennyi intézkedést – nem teljesítette az említett határozat 5. cikkéből eredő kötelezettségeit.
      
      2)         A Bíróság az Olasz Köztársaságot kötelezi a költségek viselésére.